《游金山寺用苏轼韵兼效其体》
清代·乾隆

平生不戒游览兴，西浮于洛东观海，
轻舟风利过维扬，此间初识有江在。
巾流嵽嶫如补陀，八功德水澄无波。
精蓝信宿可留憩，层楼阿阁何须多。
青雀黄龙尽收楫，笳吹笙歌送西日。
帆樯远近挂红灯，照入江天星点赤。
髯翁醉醒风雅魄，奇句孤吟深夜黑。
信耶非耶漫强明，律中要使鬼神惊。
六百年来人莫识，我偶拈庚答风物。
滥觞远忆巴岷山，土鼓云门拳石顽。
清赏凭高兴未已，烹茶更试中泠水。